ژاپون اوزای آراشدیرما آژانسی
ژاپون گؤی و اوزای(فضا) آراشدیرما آژانسی یا جاکسا (ژاپونجا. 独立行政法人宇宙航空研究開発機構 Dokuritsu-gyōsei-hōjin Uchū Kōkū Kenkyū Kaihatsu Kikō, انگلیسجه : Japan Aerospace eXploration Agency ، قیساجا: JAXA) ، ژاپوندا آسترونومی و اوزای(فضا) بیلیملری انستیتوسو (ISAS) ، ژاپون میللی گؤی و اوزای لابراتواری (NAL)، و ژاپون میللی اوزای گلیشدیرمه آژانسی(NASDA) قوروملاری نین 2003 اوکتوبر آییندا بیرلَشمَسیندن اولوشان قورومدور.
جاکسانین اساس ماموریتلری و گؤرَولَری (وظیفهلری) آراشدیرماق، تکنولوژی گلیشدیرمک، و مدارا اویدو (ساتلایت) یوللاماق دیرلار. داها اوستون سویه لی ماموریتلر ده آستروید آراشدیرماسی و آیدا آراشدیرماق ایچین آداملی اوزای گمیسی یوللاماق دیر.
جاکسانین قورومسال شوعاری، گرچکشلدیرمک ایچین آراشدیر (انگلیسجه. Explore to Realize) دیر. بوندان اؤنجه کی شوعاری گؤیلره چاتماق، اوزایی آراشدیرماق (انگلیسجه. Reaching for the skies, exploring space) ایدی.
ایچیندهکیلر
- ۱ تاریخی
- ۲ قورومو
- ۳ راکتلر
- ۴ باشاریلار
- ۵ راکت آتیشی گلیشدیرمه سی و ماموریتلری
- ۶ آی و گَزَگن ایچی ماموریتلر
- ۷ آسترونومی پروقراملار
- ۸ تکنولوژی سیناماسی
- ۹ یئره باخیش پروقرامی
- ۱۰ آیری آژانسلار ایچین اویدولار
- ۱۱ جاکسانین ایندی ایشلَدیلن آیری اویدولاری
- ۱۲ سونا چاتمیش ماموریتلر
- ۱۳ گَلَجک ماموریتلر
- ۱۴ اینسان اوزای پروقرامی
- ۱۵ گؤیده سَسدن یئیین اوچانلار
- ۱۶ قایناقلار
تاریخی[دَییشدیر]
جاکسا، 2003 اوکتوبر آیی نین بیرینده، آسترونومی و اوزای(فضا) بیلیملری انستیتوسو (ISAS) ، ژاپون میللی گؤی و اوزای لابراتواری (NASDA) ، و ژاپون میللی اوزای گلیشدیرمه آژانسی قوروملاری نین بیربیرلری ایله قاریشماسیندان قورولدو.
جاکسا یئنی بیر باغیمسیز اجرایی انستیتو اولاراق، اؤیرتیم، کولتور، ایدمان، بیلیم و تکنولوژی (MEXT) و یچ ایشلر و ارتباطات (MIC) باخانلیقلاری آلتیندا یؤنتیلیر. بو بیرلشدیرمکدن اؤنجه، ISAS اوزای و گزَگَن آراشدیرمالار سوروملوسو (مسئولی) اولاراق، NAL دا گؤیده اوچوش آراشدیرمالارینا فوکوس ائتمیشدی. 1969 اوکتوبروندا قورولان NASDA دا راکتلر، اویدولار ، و همیده ژاپوندا دوزلمیش تجروبه مودولو نون گلیشدیرمه سینه چالیشیردی. اسکی NASDA نین باش دولاندیرانی ایندیکی تانئقاشیما اوزای مرکزینده یئرلشمیشدی. بو مرکز ده کیوشو 115 کیلومتر گونئیینده تانئقاشیما آداسیندا دیر. اورادا ژاپونلو اوزایجیلار (آسترونوتلار) آمریکا اوزای شاتللرینده اوچماق ایچین اؤیرتیم آلیردیلار. 2012 ایلینده، یئنی یاسالارا گؤره، میسایل(راکت) تهلیکه سی اویاریسی وئرن سیستملر کیمی بیر نئچه نظامی اوزای گلیشدیرمه سی ده جاکسا نین باریشجیل آماجلارینا آرتیریلادیلار. جاکسانین سیاسی کونترولو MEXTدن، ژاپون باش باخان کابینه سی اداره سی نین یئنی اوزای استراتژی آفیسینه وئریلدی.
قورومو[دَییشدیر]
جاکسا آشاغیداکی بؤلوملردن قورولور:
- اوزایدا داشیماق(ترانسپورت) ماموریتی یؤنتیمی
- اویدو ایشلَتمهلر ماموریتی یؤنتیمی 1
- اویدو ایشلَتمهلر ماموریتی یؤنتیمی 2
- آدام اوزای اوچوشو ماموریتی یؤنتیمی
- گؤی-اوزای آراشدیرما و گلیشدیرمه یؤنتیمی
- آسترونومی و اوزای(فضا) بیلیملری انستیتوسو (ISAS)
- گؤیده اوچوش (هاواچیلیق) تکنولوژی انستیتوسو
جاکسانین باش دولاندیران(هدکورتئر) یؤنتیم مرکزی توکیو نون چوفو بؤلمه سینده، و ژاپونون بیر چوخ یئرلرینده، و حتی ائشیگینده ده(ژاپوندان خارج)، آراشدیرما باشقا مرکزی لری ده واردیر:
- یئره باخیش آراشدیرما مرکزی(EORC)، توکیو دا دیر.
- یئره باخیش مرکزی(EOC)، هاتایاما دا دیر.
- نوشیرو سیناماق مرکزی (NTC) ، ۱۹۶۲ جی ایلده قورولوب. بورادا راکت موتورلاری نین گلیشدیرمه سی و سیناماغی باش وئریر
- سانریکو بالون مرکزی (SBC) ، 1971جی ایلدن بو سایتدا گؤیه بالون یوللانیلیر
- کاکودا قاباغا ایتَلَمه سیستملری مرکزی (KSPC)، راکت موتورلاری گلیشدیرمه سی بوردا یؤنتیلیر. اؤنملی ایشی ده آخار یاناجاق(سوخت مایع)لی موتورلارینین گلیشدیرمه سی دیر
- ساقیماهارا آلانی (ISAS) ، راکتلر و اویدولار ایچین سیناماق ابزارلارین گلیشدیرمه سی ایچین بوردا چالیشیرلار. باشقا مدیریت تیکینتیلری ده بوردا دیر.
* تانئقاشیما اوزای مرکزی، ایندی H-IIA و H-IIB راکتلری نین آتیش سایتی دیر
- تسوکوبا اوزای مرکزی (TSKC)، ژاپونون اوزای شبکه سی مرکزی تسوکوبا دا یئرلشیب. راکتلر و اویدولار آراشدیرما و گلیشمه سینه گؤره ایش مرکزی دیر. اویدولارین اوزای ده حرکتلری نین کونترولو دا بورا دا اولور. بورادا ژاپون سیناماق مودولوندا (کیبو)، سیناماق ابزارلارین گلیشدیریلیر. بورادا اوزایچیلار (آسترونوتلار) اؤیرتیم آلتیندا اولورلار. اولوسلارآراسی اوزای دوراغینین عملیاتلاریندا، ژاپون اوچوش کونترول تاخیمی نین چالیشمالاری دا، تسوکوبا دا یئرلشن اوزای دوراغی بوتونلَشدیرمه و قالدیرما مرکزی(SSIPC)نده اولور.
- اوچینورا اوزای مرکزی ، ایندی اپسیلون راکتی یوللاماق سایتی دیر.
راکتلر[دَییشدیر]
باشاریلار[دَییشدیر]
راکت آتیشی گلیشدیرمه سی و ماموریتلری[دَییشدیر]
آی و گَزَگن ایچی ماموریتلر[دَییشدیر]
آسترونومی پروقراملار[دَییشدیر]
تکنولوژی سیناماسی[دَییشدیر]
یئره باخیش پروقرامی[دَییشدیر]
آیری آژانسلار ایچین اویدولار[دَییشدیر]
جاکسانین ایندی ایشلَدیلن آیری اویدولاری[دَییشدیر]
سونا چاتمیش ماموریتلر[دَییشدیر]
گَلَجک ماموریتلر[دَییشدیر]
اینسان اوزای پروقرامی[دَییشدیر]
گؤیده سَسدن یئیین اوچانلار[دَییشدیر]
قایناقلار[دَییشدیر]
- آنادولو تورکجه سی و انگلیسجه ویکی پدیا صفحهلری
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab knc_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab